pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นรม. และ รมว.กห. ย้ำคุมเข้มชายแดนใต้และตะวันตกให้อยู่ ป้องกันเชื้อที่มากับแรงงานลักลอบเข้าเมือง
วันพฤหัสบดีที่ 13 พฤษภาคม 2564
นรม. และ รมว.กห. ย้ําคุมเข้มชายแดนใต้และตะวันตกให้อยู่ ป้องกันเชื้อที่มากับแรงงานลักลอบเข้าเมือง
13 พ.ค.64 พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ชัยชาญ ช้างมงคล รมช.กห. และ ปล.กห. ได้ประชุมร่วมกับ หน่วยขึ้นตรงกระทรวงกลาโหม เหล่าทัพ  กอ.รมน.และ ตร. ณ ศาลาว่าการกลาโหม
ย้ําสั่งการของ พล.อ.ประยุทธ์ จันทร์โอชา นรม.และรมว.กห. ให้ทุกเหล่าทัพ และตํารวจ จับตามคุมเข้มเฝ้าระวังชายแดนทั้งทางบกและทางน้ําอย่างเข้มข้น โดยให้ประสานการทํางานกับ มท.ในพื้นที่ชั้นในเพื่อป้องการลักลอบเข้าเมืองและสินค้าผ่านแดนผิดกฏหมายที่ปัจจุบันพบและจับกุมได้มากขึ้น โดยเฉพาะชายแดนติดเมียนมาและมาเลเซีย ที่จําเป็นต้องเฝ้าระวังคัดกรองและควบคุมโรคอย่างเข้มข้นจากสถานการณ์การแพร่ระบาดของ COVID-19 ที่ยังคงรุนแรงจากเชื้อสายพันธุ์ที่ยังไม่พบการแพร่ระบาดในไทย
พร้อมกันนี้ ขอให้ทุกเหล่าทัพ ลงพื้นที่เข้าไปช่วยเหลือในชุมชนต่างๆ เพื่อบรรเทาความเดือดร้อนของประชาชน โดยจัดรถครัวสนามเคลื่อนที่ประกอบอาหารและนําสิ่งของบรรเทาทุกข์แจกจ่ายให้กับประชาชน โดยเฉพาะชุมชนในพื้นที่สีแดงและผู้เข้ารับการรักษา ณ โรงพยาบาลสนามในพื้นที่ โดยขอให้ปฏิบัติตามมาตรการป้องกันและควบคุมโรคอย่างเข้มงวด และขอให้ระมัดระวังตัวเองในการปฏิบัติงาน
ขณะเดียวกัน ขอให้ติดตามตรวจสอบข่าวปลอมที่พบมากขึ้น โดยให้ชี้แจงทําความเข้าใจข้อมูลที่ถูกต้องกับประชาชน เพื่อป้องกันการเข้าใจผิด ซึ่งอาจนํามาซึ่งปัญหาการลดทอนความร่วมมือ ความเชื่อมั่นและ การสนับสนุนบริหารจัดการควบคุมโรค รวมทั้งการกระจายวัคซีนที่ทุกภาคส่วนต้องร่วมมือกันโดยเร็วที่สุด
รัฐบาลไทย-ข่าวทำเนียบรัฐบาล-สรรพากรแจงการนำเข้าวัคซีนทางเลือกเข้ามาในประเทศต้องเสียภาษี 2 เด้ง 14% ไม่เป็นความจริง
วันพฤหัสบดีที่ 13 พฤษภาคม 2564
สรรพากรแจงการนําเข้าวัคซีนทางเลือกเข้ามาในประเทศต้องเสียภาษี 2 เด้ง 14% ไม่เป็นความจริง
ตามที่มีสื่อมวลชนรายงานข่าวกรณีการนําเข้าวัคซีนทางเลือกเข้ามาใช้ในประเทศ ต้องเสียภาษีมูลค่าเพิ่มรวม 2 ครั้ง 14% ส่งผลให้วัคซีนมีต้นทุนที่สูงขึ้น นั้น
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร ขอเรียนชี้แจงว่า “รายงานข่าวดังกล่าว มีความคลาดเคลื่อนที่อาจก่อให้เกิดความเข้าใจผิดกับสาธารณชน เนื่องจากในการคํานวณตามระบบภาษีมูลค่าเพิ่ม หรือ VAT คือ ภาษีขายหักภาษีซื้อ ยกตัวอย่าง เช่น ผู้นําเข้าวัคซีนได้นําเข้าวัคซีนมาในราคา 100 บาท มีภาษีมูลค่าเพิ่มหรือ VAT จากการนําเข้า 7% คิดเป็นภาษีซื้อ 7 บาท (ซึ่งภาษีซื้อนี้ผู้นําเข้าสามารถนํามาขอคืนได้หรือเอาไปหักออกจากภาษีขายได้) และเมื่อ 7% คือ 7 บาท ภาษีมูลค่าเพิ่มที่คํานวณได้ คือ ภาษีขายหักด้วยภาษีซื้อ (7 บาท – 7 บาท) = 0 บาท ดังนั้น ที่รายงานข่าวว่าเสียภาษีซื้อ 7 บาท บวกภาษีขายอีก 7 บาท รวมเป็น 14 บาท จึงไม่ถูกต้องแต่อย่างใด”
ทั้งนี้ สามารถสอบถามรายละเอียดเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-วธ. เตรียมการประเมินชุมชน องค์กร อำเภอ และจังหวัดคุณธรรม ปี ๖๔
วันศุกร์ที่ 21 พฤษภาคม 2564
วธ. เตรียมการประเมินชุมชน องค์กร อําเภอ และจังหวัดคุณธรรม ปี ๖๔
วธ. เตรียมการประเมินชุมชน องค์กร อําเภอ และจังหวัดคุณธรรม ปี ๖๔ มอบ สวจ. พร้อมให้ความร่วมมืออย่างเต็มที่ ด้าน ศน.ร่อนหนังและคู่มือประเมินฯถึงผู้ว่าฯแจ้งหน่วยงานที่เกี่ยวข้องเร่งดําเนินการ
นางยุพา ทวีวัฒนะกิจบวร ปลัดกระทรวงวัฒนธรรม (วธ.) กล่าวว่า รัฐบาลได้กําหนดยุทธศาสตร์ชาติ ๒๐ปี มีเป้าหมายพัฒนาประเทศอย่างมั่นคง มั่งคั่ง ยั่งยืน เป็นประเทศที่พัฒนาแล้ว ตามหลักปรัชญาของเศรษฐกิจพอเพียง มีความสมดุลทั้งทางวัตถุและจิตใจ สอดคล้องกับแผนแม่บทส่งเสริมคุณธรรมแห่งชาติ ฉบับที่ 1 (พ.ศ. ๒๕๕๙-๒๕๖๔) ที่เน้นพัฒนาคนทุกช่วงวัยทุกมิติให้เป็น คนดี คนเก่ง มีคุณธรรม และพลเมืองดีมีคุณภาพ ธํารงไว้ซึ่งความเป็นชาติ ศรัทธายึดมั่นในศาสนาและเทิดทูนสถาบันพระมหากษัตริย์ วธ. จึงได้บูรณาการทุกภาคส่วน ขับเคลื่อนชุมชน องค์กร อําเภอ และจังหวัดคุณธรรมมาอย่างต่อเนื่อง โดยเริ่มจากให้มีการประกาศเจตนารมณ์การพัฒนา การกําหนดปัญหาที่อยากแก้ ความดีที่อยากทํา ร่วมกันลงมือแก้ปัญหา จนเกิดเป็นผลสําเร็จดําเนินชีวิต มีการประกาศติดตามประเมินผล ยกย่องเชิดชูบุคคลที่ทําความดี ทําให้สังคมดีขึ้นปัญหาต่างๆลดลง มีกิจกรรมตามหลักศาสนา หลักปรัชญาของเศรษฐกิจพอเพียงและวิถีวัฒนธรรม และมีองค์ความรู้ด้านคุณธรรมฯต้นแบบ สามารถเป็นแหล่งเรียนรู้ ถ่ายทอดให้กับชุมชนอื่นๆศึกษาดูงานได้
ปลัด วธ. กล่าวต่อไปว่า ในที่ประชุมผู้บริหารสํานักงานปลัดวธ. เมื่อเร็วๆ นี้ได้มีรับทราบการเตรียมการประเมินชุมชน องค์กร อําเภอ และจังหวัดคุณธรรม ปีงบประมาณ พ.ศ. ๒๕๖๔ตามที่คณะกรรมการส่งเสริมคุณธรรมแห่งชาติ กําหนด โดยเมื่อเดือนมีนาคมที่ผ่านมาทางกรมการศาสนา (ศน.) ในฐานะฝ่ายเลขานุการ คณะกรรมการส่งเสริมคุณธรรมแห่งชาติ ได้มีหนังสือขอความอนุเคราะห์ผู้ว่าราชการจังหวัดทุกจังหวัด แจ้งหน่วยงานที่เกี่ยวข้องดําเนินการประเมินชุมชน องค์กร และอําเภอคุณธรรม ประจําปีงบประมาณ ๒๕๖๔ เรียบร้อยแล้ว สําหรับหลักเกณฑ์การประเมิน ประกอบด้วย ๑.ประเมินชุมชน องค์กร และอําเภอคุณธรรม ตามเกณฑ์การประเมิน ๙ขั้นตอน ๓ระดับคือ ระดับส่งเสริมคุณธรรม ระดับคุณธรรม และระดับคุณธรรมต้นแบบ ๒.คัดเลือกชุมชน องค์กร และอําเภอคุณธรรมต้นแบบโดดเด่น โดยขอให้จัดส่งข้อมูลผลการประเมินให้กรมการศาสนา ภายในสิงหาคม๒๕๖๔เพื่อจะได้ดําเนินการเสนอคณะอนุกรรมการด้านการประเมินชุมชน องค์กร อําเภอและจังหวัดคุณธรรม และคณะกรรมการส่งเสริมคุณธรรมแห่งชาติ
ทั้งนี้ กรมการศาสนา ได้จัดส่งคู่มือการประเมินชุมชน องค์กรอําเภอ และจังหวัดคุณธรรมและแนวทางการคัดเลือกชุมชน องค์กร และอําเภอคุณธรรมต้นแบบโดดเด่น ไปพร้อมกับหนังสือข้างต้นแล้ว ในการนี้ ทางสํานักงานปลัดกระทรวงวัฒนธรรม ได้แจ้งสํานักงานวัฒนธรรมจังหวัด (สวจ.)ให้ความร่วมมือดําเนินการประเมินชุมชน องค์กรและอําเภอคุณธรรม ประจําปีงบประมาณ พ.ศ. ๒๕๖๔อย่างเต็มที่ ทั้งนี้ เพื่อเป็นการขับเคลื่อนและเสริมสร้างระบบให้เข้มแข็งด้วยหลักธรรมทางศาสนา หลักปรัชญาของเศรษฐกิจพอเพียงและวิถีวัฒนธรรมไทยต่อไป
รัฐบาลไทย-ข่าวทำเนียบรัฐบาล-รมว.วธ. เข้าร่วมการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) ครั้งที่ ๗/๒๕๖๔
วันศุกร์ที่ 21 พฤษภาคม 2564
รมว.วธ. เข้าร่วมการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) ครั้งที่ ๗/๒๕๖๔
การประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) ครั้งที่ ๗/๒๕๖๔ ผ่านระบบวิดีโอคอนเฟอร์เรนซ์
วันที่ ๒๑ พฤษภาคม ๒๕๖๔ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม เข้าร่วมการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) ครั้งที่ ๗/๒๕๖๔ โดยมีพลเอก ประยุทธ์ จันทร์โอชา นายกรัฐมนตรี เป็นประธานการประชุมผ่านระบบวิดีโอคอนเฟอร์เรนซ์ ณ ห้องประชุม ๑ ชั้น ๘ กระทรวงวัฒนธรร
รัฐบาลไทย-ข่าวทำเนียบรัฐบาล-รองปลัด วธ.มอบอาหารกลางวันให้กับโรงพยาบาลพระมงกุฎเกล้า เพื่อเป็นกำลังใจแก่บุคลากรทางการแพทย์ ภายใต้โครงการ
วันศุกร์ที่ 21 พฤษภาคม 2564
รองปลัด วธ.มอบอาหารกลางวันให้กับโรงพยาบาลพระมงกุฎเกล้า เพื่อเป็นกําลังใจแก่บุคลากรทางการแพทย์ ภายใต้โครงการ
มอบอาหารกลางวันให้กับโรงพยาบาลพระมงกุฎเกล้า เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน"
วันที่ ๒๑ พฤษภาคม ๒๕๖๔ เวลา ๐๙.๐๐ น. นายกิตติพันธ์ พานสุวรรณ รองปลัดกระทรวงวัฒนธรรม มอบอาหารกลางวันให้กับโรงพยาบาลพระมงกุฎเกล้า เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน" โดยมี พ.อ.ประเจษฎ์ เรืองกาญจนเศรษฐ์ ผู้อํานวยการกองอุบัติเหตุ และเวชกรรมฉุกเฉิน โรงพยาบาลพระมงกุฎเกล้า เป็นผู้รับมอบ ณ ตึกอุบัติเหตุ ชั้น ๑ โรงพยาบาลพระมงกุฎเกล้า โดยมี นางจริญญา จักรกาย ผู้อํานวยการกองเฝ้าระวังทางวัฒนธรรม และเจ้าหน้าที่ที่เกี่ยวข้องเข้าร่วม
รัฐบาลไทย-ข่าวทำเนียบรัฐบาล-‘รมช.มนัญญา’ นำทีมมอบนมให้ผู้ป่วยโควิด พร้อมจัดอาหารกล่องให้บุคลากรทางการแพทย์ รพ.สนามบุษราคัม เมืองทองธานี อ.ส.ค.และสหกรณ์โคนมสระบุรีหนุนทัพรวมน้ำใจสนับสนุนนมพร้อมดื่ม
วันศุกร์ที่ 21 พฤษภาคม 2564
‘รมช.มนัญญา’ นําทีมมอบนมให้ผู้ป่วยโควิด พร้อมจัดอาหารกล่องให้บุคลากรทางการแพทย์ รพ.สนามบุษราคัม เมืองทองธานี อ.ส.ค.และสหกรณ์โคนมสระบุรีหนุนทัพรวมน้ําใจสนับสนุนนมพร้อมดื่ม
‘รมช.มนัญญา’ นําทีมมอบนมให้ผู้ป่วยโควิด พร้อมจัดอาหารกล่องให้บุคลากรทางการแพทย์
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วยนายวิศิษฐ์ ศรีสุวรรณ์ อธิบดีกรมส่งเสริมสหกรณ์ และผู้แทนสหกรณ์โคนมจากจังหวัดสระบุรี ร่วมมอบนมพร้อมดื่ม จากเครือข่ายสหกรณ์โคนมจังหวัดสระบุรีที่ได้ร่วมกันบริจาค ตลอดจนองค์การส่งเสริมกิจการโคนมแห่งประเทศไทย (อ.ส.ค.) ที่นําผลิตภัณฑ์นมมามอบให้กับโรงพยาบาลสนามบุษราคัม ภายในอาคารชาแลนเจอร์ 3 ศูนย์แสดงสินค้าและการประชุมอิมแพค เมืองทองธานี เพื่อเป็นการสนับสนุนและส่งมอบกําลังใจให้กับทีมแพทย์ รวมถึงประชาชนที่เข้ารับการรักษาโรคไวรัสโควิด 19 พร้อมกันนี้ รัฐมนตรีช่วยว่าการกระทรวงเกษตรและสหกรณ์ยังได้จัดอาหารจํานวน 500 กล่องเพื่อมอบให้กับบุคลากรทางการแพทย์ ที่มาปฏิบัติหน้าที่รักษาผู้ป่วยในพื้นที่ดังกล่าวด้วย
สําหรับนมพร้อมดื่มที่นํามามอบให้ในครั้งนี้ เป็นการแสดงถึงพลังความสามัคคีและความร่วมมือร่วมใจของขบวนการสหกรณ์ที่ต้องการมีส่วนร่วมในการส่งกําลังใจให้กับผู้ป่วยที่มาพักรักษาตัว และบุคลากรทางการแพทย์ที่ปฏิบัติหน้าที่อย่างหนักในขณะนี้ โดยได้รับการสนับสนุนนมพร้อมดื่มจากสหกรณ์โคนมในจังหวัดสระบุรี 7 แห่ง ร่วมกันบริจาค จํานวน 270 ลัง (ลังละ 36 กล่อง) รวมทั้งสิ้น 9,720 กล่อง พร้อมน้ําดื่ม 200 โหล สหกรณ์ที่ร่วมบริจาคในครั้งนี้ประกอบด้วย สหกรณ์โคนมไทยมิลค์ จํากัด สหกรณ์โคนมมวกเหล็ก จํากัด สหกรณ์โคนมไทย-เดนมาร์ค (พระพุทธบาท) จํากัด สหกรณ์โคนมไทย-เดนมาร์ค (ซับกระดาน) จํากัด สหกรณ์โคนมไทย-เดนมาร์ค (มิตรภาพ) จํากัด สหกรณ์โคนมในเขตปฏิรูปที่ดินซับสนุ่น จํากัด สหกรณ์โคนมไทย- เดนมาร์ค (ลําพญากลาง) จํากัด นอกจากนี้ อ.ส.ค. ยังได้สนับสนุนผลิตภัณฑ์นมหลากหลายรูปแบบ ได้แก่ นมไทย-เดนมาร์คจํานวน 150 ลัง (ลังละ 12 กล่อง) นมเปรี้ยวพาสเจอร์ไรส์จํานวน 500 ขวด และโยเกิร์ตจํานวน 500 ถ้วยอีกด้วย
“วันที่ 1 มิถุนายน ถือเป็นวันดื่มนมโลกในแต่ละปีจะมีการจัดกิจกรรมส่งเสริมการดื่มนม สําหรับในปีนี้ได้เล็งเห็นว่าควรจัดโครงการสนับสนุนนมพร้อมดื่มให้กับโรงพยาบาลสนามด้วย ซึ่งนอกจากจะเป็นการส่งเสริมการดื่มนมให้กับคนไทยแล้ว ยังเป็นการให้กําลังใจกับผู้ปฏิบัติหน้าที่และผู้ป่วยที่พักรักษาตัวที่โรงพยาบาลสนามบุษราคัม เพื่อทุกคนจะได้มีสุขภาพร่างกายที่แข็งแรงต่อสู้กับโรคภัยในภาวะสถานการณ์การแพร่ระบาดของโรคไวรัสโควิด 19 อีกด้วย” รมช.มนัญญา กล่าว
นอกจากนี้ ขบวนการสหกรณ์ในหลายพื้นที่ ยังได้ร่วมกันมอบผลผลิตทางการเกษตร เช่น ข้าวสาร ผัก ผลไม้ ให้กับโรงพยาบาลสนามในแต่ละจังหวัด เพื่อช่วยเหลือบุคลากรทางการแพทย์และผู้ป่วยในแต่ละพื้นที่ ซึ่งกรมส่งเสริมสหกรณ์ขอขอบคุณในน้ําใจของทุกสหกรณ์ที่ออกมาแสดงพลังของความรักสามัคคี ที่มีความห่วงใยและไม่ทิ้งคนไทยด้วยกัน และหากหน่วยงานใดหรือผู้ที่สนใจจะสั่งซื้อนมพร้อมดื่มจากสหกรณ์โคนมเพื่อนําไปมอบให้กับผู้ป่วยหรือบุคลากรทางการแพทย์ตามโรงพยาบาลทั่วไปหรือโรงพยาบาลสนามในจังหวัดต่าง ๆ สามารถสอบถามรายละเอียดได้ที่โทร.0 2281 0032 , 084 643 0430 เพื่อเป็นการช่วยอุดหนุนผลิตภัณฑ์นม UHT ของเกษตรกรผู้เลี้ยงโคนมได้โดยตรง และเป็นอีกหนึ่งช่องทางที่จะช่วยสร้างรายได้ให้กับเกษตรกรผู้เลี้ยงโคนมได้อีกทางหนึ่งด้วย.
รัฐบาลไทย-ข่าวทำเนียบรัฐบาล-สธ.เปิดลงทะเบียนนัดฉีดวัคซีนโควิดกลุ่มประชาชนทั่วไปในต่างจังหวัด วันที่ 31 พ.ค.นี้
วันศุกร์ที่ 21 พฤษภาคม 2564
สธ.เปิดลงทะเบียนนัดฉีดวัคซีนโควิดกลุ่มประชาชนทั่วไปในต่างจังหวัด วันที่ 31 พ.ค.นี้
รัฐมนตรีช่วยว่าการกระทรวงสาธารณสุข เผยประชาชนทั่วไปในต่างจังหวัด ลงทะเบียนนัดฉีดวัคซีนโควิดผ่าน "หมอพร้อม" ได้ตั้งแต่วันที่ 31 พฤษภาคมเป็นต้นไป เริ่มฉีดวันที่ 1 สิงหาคม ส่วนพื้นที่กรุงเทพมหานครจะดําเนินการลงทะเบียนแยกต่างหาก
รัฐมนตรีช่วยว่าการกระทรวงสาธารณสุข เผยประชาชนทั่วไปในต่างจังหวัด ลงทะเบียนนัดฉีดวัคซีนโควิดผ่าน "หมอพร้อม" ได้ตั้งแต่วันที่ 31 พฤษภาคมเป็นต้นไป เริ่มฉีดวันที่ 1 สิงหาคม ส่วนพื้นที่กรุงเทพมหานครจะดําเนินการลงทะเบียนแยกต่างหาก ยันทุกคนที่ฉีดวัคซีนจะเข้าสู่ระบบหมอพร้อม เพื่อติดตามอาการและออกใบรับรอง
วันนี้ (21 พฤษภาคม 2564) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานการประชุมชี้แจงการบริหารจัดการการให้วัคซีนโควิด 19 สําหรับกลุ่มประชาชนทั่วไป ผ่านระบบ Cisco Webex Meeting ร่วมกับนายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข นายแพทย์ธงชัย เลิศวิไลรัตนพงศ์ หัวหน้าผู้ตรวจราชการกระทรวงสาธารณสุข นายแพทย์สาธารณสุขจังหวัด ผู้อํานวยการโรงพยาบาล ทั้งในและนอกสังกัดกระทรวงสาธารณสุข
ดร.สาธิตกล่าวว่า การจัดสรรวัคซีนโควิด 19 เป็นไปตามหลักการทางการแพทย์ โดยช่วงที่มีการระบาด ประเทศไทยได้จัดหาวัคซีนโควิด 19 ในระยะเร่งด่วนมารองรับก่อนที่จะมีวัคซีนล็อตใหญ่ในเดือนมิถุนายน จัดสรรไปในพื้นที่ระบาด พื้นที่เศรษฐกิจ พื้นที่ท่องเที่ยว และบุคลากรทางการแพทย์ด่านหน้า โดยเปิดให้กลุ่มผู้สูงอายุ 60 ปีขึ้นไป และกลุ่ม 7 โรคเรื้อรัง รวม 16 ล้านคน ลงทะเบียนนัดหมายฉีดวัคซีนผ่านระบบ “หมอพร้อม” ได้ถึงวันที่ 31 พฤษภาคมนี้ เพื่อรับการฉีดตั้งแต่เดือนมิถุนายนและกรกฎาคม หากลงทะเบียนในช่วงเดือนมิถุนายนจะได้รับการฉีดวัคซีนในช่วงสิงหาคมเป็นต้นไป
สําหรับประชาชนทั่วไปในพื้นที่ต่างจังหวัด สามารถลงทะเบียนนัดหมายฉีดวัคซีนโควิด 19 ผ่าน หมอพร้อมได้ตั้งแต่วันที่ 31 พฤษภาคม 2564 จะได้รับการฉีดวัคซีนตั้งแต่วันที่ 1 สิงหาคม ส่วนกรุงเทพมหานครจะดําเนินการเปิดรับการลงทะเบียนฉีดวัคซีนในกลุ่มเป้าหมายในพื้นที่เอง ไม่ผ่านระบบหมอพร้อม โดยกระทรวงสาธารณสุขจะจัดส่งวัคซีนให้ ทุกจังหวัดและกทม.ตามแผนการจัดสรร
“นอกจากระบบหมอพร้อม ประชาชนยังสามารถลงทะเบียนนัดหมายฉีดวัคซีนผ่านช่องทางอื่นได้ ทั้ง อสม. โรงพยาบาล หรือช่องทางที่แต่ละจังหวัดกําหนดขึ้น ซึ่งไม่ว่าจะลงทะเบียนนัดหมายผ่านช่องทางใด เมื่อฉีดวัคซีนแล้วจะมีการส่งข้อมูลเข้ามาสู่หมอพร้อม เพื่อติดตามอาการภายหลังการฉีดวัคซีนและการออกใบรับรองการฉีดวัคซีน ซึ่งเป็นข้อมูลระดับประเทศ ที่จะใช้อ้างอิงเมื่อต้องติดต่อหรือเดินทางไปต่างประเทศ จึงมีความน่าเชื่อถือเพราะออกรับรองในนามของประเทศไทย” ดร.สาธิตกล่าว
ดร.สาธิตกล่าวต่อว่า ส่วนกรณีหน่วยงานองค์กรต่างๆ ที่จะนัดหมายฉีดวัคซีนให้กับเจ้าหน้าที่ในหน่วยงาน ให้แจ้งสํานักงานสาธารณสุขจังหวัด ซึ่งเป็นไปตามความพร้อมของแต่ละจังหวัด โดยหน่วยงานจะต้องประสานโรงพยาบาลเอกชนเข้ามาดําเนินการฉีดให้ ส่วนการมาลงทะเบียนนัดหมายฉีดวัคซีนที่จุดฉีดขึ้นอยู่กับหน้างาน และความพร้อมของแต่ละจังหวัดด้วย
*********************************** 21 พฤษภาคม 2564
รัฐบาลไทย-ข่าวทำเนียบรัฐบาล-สธ. เผยผลการดำเนินงาน 1 สัปดาห์ของรพ.บุษราคัม มีผู้ป่วยรักษาหาย กลับบ้านได้แล้ว 6 ราย
วันศุกร์ที่ 21 พฤษภาคม 2564
สธ. เผยผลการดําเนินงาน 1 สัปดาห์ของรพ.บุษราคัม มีผู้ป่วยรักษาหาย กลับบ้านได้แล้ว 6 ราย
กระทรวงสาธารณสุข เผยผลการดําเนินงาน 1 สัปดาห์ที่ผ่านมาของโรงพยาบาลบุษราคัม มีผู้ป่วยรักษาหายกลับบ้านได้แล้ว 6 ราย ขณะนี้รับดูแลผู้ป่วยรวม 506 ราย วันนี้รับผู้ป่วยใหม่ 79 ราย อยู่ระหว่างการรักษา 480 ราย ส่วนใหญ่เป็นผู้ป่วยกลุ่มอาการเล็กน้อย
กระทรวงสาธารณสุข เผยผลการดําเนินงาน1 สัปดาห์ที่ผ่านมาของโรงพยาบาลบุษราคัม มีผู้ป่วยรักษาหายกลับบ้านได้แล้ว 6 รายขณะนี้รับดูแลผู้ป่วยรวม 506 ราย วันนี้รับผู้ป่วยใหม่ 79 ราย อยู่ระหว่างการรักษา 480 ราย ส่วนใหญ่เป็นผู้ป่วยกลุ่มอาการเล็กน้อย
วันนี้ (21 พฤษภาคม 2564) ที่ โรงพยาบาลบุษราคัม นายแพทย์ธงชัย กีรติหัตถยากร รองปลัดกระทรวงสาธารณสุข ให้สัมภาษณ์ว่า ตั้งแต่วันที่ 14 พฤษภาคมที่ผ่านมา ซึ่งเป็นเวลาครบ 1 สัปดาห์แล้ว ที่เปิดดําเนินการโรงพยาบาลบุษราคัมผลการดําเนินงานล่าสุดข้อมูล ณ วันที่ 20 พฤษภาคม 2564 เวลา 23.00 น. มีผู้ป่วยรักษาหายกลับบ้านได้แล้ว 6 ราย รับผู้ป่วยใหม่ 79 ราย ปัจจุบันดูแลผู้ป่วยรวม 506 ราย ส่งรักษาต่อที่โรงพยาบาลจํานวน 20 ราย ผู้ป่วยที่อยู่ระหว่างการรักษา 480 ราย เป็นผู้ป่วยกลุ่มอาการเล็กน้อย 338 ราย และกลุ่มอาการปานกลาง 142 ราย มีเตียงรองรับอีก 603 เตียง นอกจากนี้ยังมีบุคลากรทางการแพทย์ ในสังกัดกระทรวงสาธารณสุขจากทั่วประเทศ ผลัดเปลี่ยนหมุนเวียนมาปฏิบัติหน้าที่ในการดูแลรักษาผู้ป่วย ภาพรวมขณะนี้ถือว่าระบบการบริหารจัดการเป็นไปด้วยความเรียบร้อย
นายแพทย์ธงชัยกล่าวต่อว่า ขณะนี้มีผู้มีจิตศรัทธานําอุปกรณ์ทางการแพทย์ หน้ากากอนามัย เจลแอลกอฮอล์อาหาร น้ําดื่ม มามอบให้จํานวนมาก โดยในวันนี้นางสาวมนัญญา ไทยเศรษฐ์รัฐมนตรีช่วยว่าการกระทรวงเกษตรและสหกรณ์ และคณะ นําอาหารปรุงสําเร็จ 300 กล่อง นมUHT 1,620 กล่อง และน้ําดื่ม300 แพ็ค มามอบให้กับบุคลากรทางการแพทย์และผู้ป่วยที่รักษาอยู่ในรพ.บุษราคัมกระทรวงสาธารณสุขขอขอบคุณน้ําใจและความห่วงใยที่มีต่อบุคลากรทางการแพทย์ และผู้ป่วยโควิด 19 การสนับสนุนในครั้งนี้เป็นการแสดงให้เห็นว่าในยามที่ประเทศมีวิกฤต หน่วยงานทั้งรัฐและเอกชนมีความเป็นห่วงเป็นใยที่จะร่วมกันต่อสู้ จะช่วยเหลือกันเพื่อให้สถานการณ์คลี่คลายผ่านพ้นไปได้อย่างราบรื่น
*********************************** 21 พฤษภาคม 2564
รัฐบาลไทย-ข่าวทำเนียบรัฐบาล-รองปลัด วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลทหารผ่านศึก เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน"
วันศุกร์ที่ 21 พฤษภาคม 2564
รองปลัด วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลทหารผ่านศึก เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน"
มอบอาหารกลางวันและเวชภัณฑ์ทางการแพทย์ให้กับโรงพยาบาลทหารผ่านศึก เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน"
ันที่ ๒๑ พฤษภาคม ๒๕๖๔ เวลา ๑๑.๐๐ น. นายกิตติพันธ์ พานสุวรรณ รองปลัดกระทรวงวัฒนธรรม มอบอาหารกลางวันและเวชภัณฑ์ทางการแพทย์ให้กับโรงพยาบาลทหารผ่านศึก เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน" โดยมี พญ.สุชาดา ตันประเสริฐ รองผู้อํานวยการโรงพยาบาลทหารผ่านศึก ฝ่ายการแพทย์ เป็นผู้รับมอบ ณ อาคารโภชนาการ โรงพยาบาลทหารผ่านศึก โดยมี นางจริญญา จักรกาย ผู้อํานวยการกองเฝ้าระวังทางวัฒนธรรม และเจ้าหน้าที่ที่เกี่ยวข้องเข้าร่วม
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 14 - 20 พฤษภาคม 2564
วันศุกร์ที่ 21 พฤษภาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 14 - 20 พฤษภาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 14 - 20 พฤษภาคม 2564 พบการกระทําผิด จํานวน 433 คดี คิดเป็นเงินค่าปรับ 93.27 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 14 - 20 พฤษภาคม 2564) พบว่ามีการกระทําผิด จํานวน 433 คดี คิดเป็นเงินค่าปรับ 93.27 ล้านบาท โดยแยกเป็น สุรา จํานวน 255 คดี ค่าปรับ 1.97 ล้านบาท ยาสูบ จํานวน 118 คดี ค่าปรับ 89.44 ล้านบาท ไพ่ จํานวน 13 คดี ค่าปรับ 0.28 ล้านบาท น้ํามันและผลิตภัณฑ์น้ํามัน จํานวน 25 คดี ค่าปรับ 1.06 ล้านบาท น้ําหอม 2 คดี ค่าปรับ 0.10 ล้านบาท รถจักรยานยนต์ จํานวน 11 คดี ค่าปรับ 0.15 ล้านบาท และสินค้าอื่น ๆ จํานวน 9 คดี ค่าปรับ 0.27 ล้านบาท โดยมีของกลางแยกเป็นน้ําสุรา จํานวน 2,645.735 ลิตร ยาสูบ จํานวน 58,654 ซอง ไพ่ จํานวน 1,223 สํารับ น้ํามันและผลิตภัณฑ์น้ํามัน จํานวน 20,330.000 ลิตร น้ําหอม 5,010 ขวด รถจักรยานยนต์ จํานวน 15 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 20 พฤษภาคม 2564 พบว่ามีการกระทําผิด จํานวน 17,680 คดี คิดเป็นเงินค่าปรับ 403.52 ล้านบาท โดยแยกเป็น สุรา จํานวน 10,107 คดี ค่าปรับ 89.33 ล้านบาท ยาสูบ จํานวน 4,993 คดี ค่าปรับ 200.03 ล้านบาท ไพ่ จํานวน 379 คดี ค่าปรับ 6.11 ล้านบาท น้ํามันและผลิตภัณฑ์น้ํามัน จํานวน 831 คดี ค่าปรับ 47.49 ล้านบาท น้ําหอม จํานวน 77 คดี ค่าปรับ 2.90 ล้านบาท รถจักรยานยนต์ จํานวน 894 คดี ค่าปรับ จํานวน 25.09 ล้านบาท และสินค้าอื่น ๆ จํานวน 399 คดี ค่าปรับ 32.57 ล้านบาท โดยมีของกลางแยกเป็นน้ําสุรา จํานวน 1,611,536.449 ลิตร ยาสูบ จํานวน 598,385 ซอง ไพ่ จํานวน 31,703 สํารับ น้ํามันและผลิตภัณฑ์น้ํามัน จํานวน 1,399,609.000 ลิตร น้ําหอม จํานวน 108,442 ขวด รถจักรยานยนต์ จํานวน 1,634 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-รองปลัด วธ.มอบอาหารกลางวันให้กับสถาบันสุขภาพเด็กแห่งชาติ มหาราชินี เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน"
วันศุกร์ที่ 21 พฤษภาคม 2564
รองปลัด วธ.มอบอาหารกลางวันให้กับสถาบันสุขภาพเด็กแห่งชาติ มหาราชินี เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน"
มอบอาหารกลางวันให้กับสถาบันสุขภาพเด็กแห่งชาติ มหาราชินี เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน"
วันที่ ๒๑ พฤษภาคม ๒๕๖๔ เวลา ๐๙.๓๐ น. นายกิตติพันธ์ พานสุวรรณ รองปลัดกระทรวงวัฒนธรรม มอบอาหารกลางวันให้กับสถาบันสุขภาพเด็กแห่งชาติ มหาราชินี เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน" โดยมี ผศ.พิเศษ พญ.รัชดา เกษมทรัพย์ นายแพทย์ชํานาญการพิเศษ กลุ่มงานกุมารเวชศาสตร์ สถาบันสุขภาพเด็กแห่งชาติ มหาราชินี เป็นผู้รับมอบ ณ อาคารสยามบรมราชกุมารีฯ ชั้น ๑ สถาบันสุขภาพเด็กแห่งชาติ มหาราชินี โดยมี นางจริญญา จักรกาย ผู้อํานวยการกองเฝ้าระวังทางวัฒนธรรม และเจ้าหน้าที่ที่เกี่ยวข้องเข้าร่วม
รัฐบาลไทย-ข่าวทำเนียบรัฐบาล-กรมเจ้าท่า เร่งขุดลอกแม่น้ำเจ้าพระยา อำเภออินทร์บุรี จังหวัดสิงห์บุรี เพื่อให้ความช่วยเหลือและบรรเทาความเดือดร้อนให้กับประชาชน
วันศุกร์ที่ 21 พฤษภาคม 2564
กรมเจ้าท่า เร่งขุดลอกแม่น้ําเจ้าพระยา อําเภออินทร์บุรี จังหวัดสิงห์บุรี เพื่อให้ความช่วยเหลือและบรรเทาความเดือดร้อนให้กับประชาชน
...
นายวิทยา ยาม่วง อธิบดีกรมเจ้าท่า กระทรวงคมนาคม กล่าวว่า กรมเจ้าท่า (จท.) เร่งขับเคลื่อนภารกิจการขุดลอกแม่น้ําตามนโยบายของรัฐบาลและกระทรวงคมนาคม เพื่อแก้ไขปัญหาอุทกภัยและภัยแล้ง รวมทั้งการสัญจรทางน้ําในพื้นที่เป้าหมายบริเวณลุ่มแม่น้ําภาคกลาง โดยสํานักงานพัฒนาและบํารุงรักษาทางน้ําที่ 1 ได้เปิดหน่วยปฏิบัติงานขุดลอกแม่น้ําเจ้าพระยา อําเภออินทร์บุรี จังหวัดสิงห์บุรี ใช้รถขุด อย.5 เรือเจ้าท่า ข.409 และรถจ้างเหมาเอกชน ดําเนินการขุดลอกระยะทางประมาณ 800 เมตร ปริมาณวัสดุขุดลอก 46,000 ลูกบาศก์เมตร ระยะเวลาดําเนินการ 100 วัน เพื่อแก้ไขปัญหากระแสน้ํากัดเซาะตลิ่งบ้านเรือนประชาชน ขยายพื้นที่รองรับน้ําเพื่อใช้อุปโภค - บริโภคในช่วงฤดูแล้ง และช่วยระบายน้ําในฤดูน้ําหลาก ขณะนี้มีผลการดําเนินงาน ร้อยละ 62.12
ทั้งนี้ การขุดลอกเป็นภารกิจเร่งด่วนของ จท. เพื่อให้ความช่วยเหลือและบรรเทาความเดือดร้อนให้กับประชาชน ซึ่งขณะนี้เข้าสู่ฤดูฝนมีปริมาณฝนตกชุก การขุดลอกร่องน้ําต่าง ๆ ในพื้นที่ลุ่มแม่น้ําภาคกลางจะช่วยเพิ่มประสิทธิภาพการระบายน้ําและการเก็บกักน้ํา ทําให้มีความปลอดภัยในการสัญจรทางน้ําและการเดินเรือในแม่น้ําเจ้าพระยา รวมทั้งเพิ่มศักยภาพการขนส่งสินค้าไปยังปลายทางได้อย่างสะดวก รวดเร็ว และปลอดภัย
รัฐบาลไทย-ข่าวทำเนียบรัฐบาล-รองปลัด วธ. มอบอาหารกลางวันให้กับโรงพยาบาลเวชศาสตร์เขตร้อน เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน"
วันศุกร์ที่ 21 พฤษภาคม 2564
รองปลัด วธ. มอบอาหารกลางวันให้กับโรงพยาบาลเวชศาสตร์เขตร้อน เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน"
มอบอาหารกลางวันให้กับโรงพยาบาลเวชศาสตร์เขตร้อน เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน"
วันที่ ๒๑ พฤษภาคม ๒๕๖๔ เวลา ๑๐.๐๐ น. นายกิตติพันธ์ พานสุวรรณ รองปลัดกระทรวงวัฒนธรรม มอบอาหารกลางวันให้กับโรงพยาบาลเวชศาสตร์เขตร้อน เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน" โดยมี ดร.นพ.สัณฒ์ ม่วงน้อยเจริญ รองผู้อํานวยการโรงพยาบาลเวชศาสตร์เขตร้อน เป็นผู้รับมอบ ณ ตึกราชนครินทร์ ชั้น ๑ โรงพยาบาลเวชศาสตร์เขตร้อน โดยมี นางจริญญา จักรกาย ผู้อํานวยการกองเฝ้าระวังทางวัฒนธรรม และเจ้าหน้าที่ที่เกี่ยวข้องเข้าร่วม
รัฐบาลไทย-ข่าวทำเนียบรัฐบาล-การประชุมคณะกรรมการนโยบายการพัฒนาเขตเศรษฐกิจพิเศษ (กพศ.) ครั้งที่ 1/2564
วันศุกร์ที่ 21 พฤษภาคม 2564
การประชุมคณะกรรมการนโยบายการพัฒนาเขตเศรษฐกิจพิเศษ (กพศ.) ครั้งที่ 1/2564
ปลัดกอบชัยฯ เป็นผู้แทนเข้าร่วมประชุมคณะกรรมการนโยบายการพัฒนาเขตเศรษฐกิจพิเศษ (กพศ.) ครั้งที่ 1/2564
วันนี้ (21 พฤษภาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ได้มอบหมายให้นายกอบชัย สังสิทธิสวัสดิ์ ปลัดกระทรวงอุตสาหกรรม เป็นผู้แทนเข้าร่วมประชุมคณะกรรมการนโยบายการพัฒนาเขตเศรษฐกิจพิเศษ (กพศ.) ครั้งที่ 1/2564 ผ่านสื่ออิเล็กทรอนิกส์ (VDO Conference) ซึ่งมี พลเอก ประยุทธ์ จันทร์โอชา นายกรัฐมนตรี ในฐานะประธานกรรมการเป็นประธานการประชุมฯ โดยมีนายวีริศ อัมระปาล ผู้ว่าการการนิคมอุตสาหกรรมแห่งประเทศไทย และเจ้าหน้าที่ที่เกี่ยวข้องเข้าร่วมประชุมด้วย ณ ห้องประชุม อก 1 ชั้น 2 อาคารสํานักงานปลัดกระทรวงอุตสาหกรรม โดยที่ประชุมฯได้มีการหารือเกี่ยวกับการขับเคลื่อนการพัฒนาเขตพัฒนาเศรษฐกิจพิเศษ การกําหนดพื้นที่ระเบียงเศรษฐกิจพิเศษและกรอบแนวทางการให้สิทธิประโยชน์ และกลไกขับเคลื่อนการพัฒนาเขตเศรษฐกิจพิเศษ
รัฐบาลไทย-ข่าวทำเนียบรัฐบาล-ปลัดเกษตรฯ เปิดอบรมหลักสูตรนักบริหารระดับสูง กระทรวงเกษตรและสหกรณ์ (นบส.กษ.) รุ่นที่ 4
วันศุกร์ที่ 21 พฤษภาคม 2564
ปลัดเกษตรฯ เปิดอบรมหลักสูตรนักบริหารระดับสูง กระทรวงเกษตรและสหกรณ์ (นบส.กษ.) รุ่นที่ 4
ปลัดเกษตรฯ เปิดอบรมหลักสูตรนักบริหารระดับสูง กระทรวงเกษตรและสหกรณ์ (นบส.กษ.) รุ่นที่ 4 มุ่งพัฒนาศักยภาพนักบริหารระดับสูง เตรียมความพร้อมสู่การเปลี่ยนแปลง
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานเปิดการฝึกอบรม “หลักสูตรนักบริหารระดับสูง กระทรวงเกษตรและสหกรณ์ (นบส.กษ.) รุ่นที่ 4” ผ่านระบบออนไลน์ ณ กระทรวงเกษตรและสหกรณ์ ว่า กระทรวงเกษตรและสหกรณ์ ในฐานะหน่วยงานที่รับผิดชอบหลักต่อเป้าหมายการสร้างความเข้มแข็งให้แก่ภาคเกษตรของประเทศ มีแผนพัฒนาการเกษตรและสหกรณ์ที่สอดคล้องกับทิศทางของแผนพัฒนาเศรษฐกิจและสังคมแห่งชาติ รวมถึงยุทธศาสตร์ที่มีเป้าหมายชัดเจนในการสร้างความมั่นคงภาคเกษตรและสร้างคุณภาพชีวิตที่ดีให้กับเกษตรกร กระทรวงเกษตรและสหกรณ์จึงมุ่งที่จะพัฒนาผู้นําและผู้บริหาร โดยมีวัตถุประสงค์เพื่อเพิ่มขีดความสามารถและมาตรฐานการปฏิบัติงานระดับสูงเทียบเท่าสากล และเป็นการเตรียมความพร้อมในการก้าวขึ้นสู่การเป็นผู้นําที่มีวิสัยทัศน์ เป็นนักบริหารที่มีภาวะผู้นํา มีคุณธรรมจริยธรรม มีสมรรถนะทางการบริหารจัดการที่ดี ทั้งในการบริหารเชิงยุทธศาสตร์และเชิงบูรณาการในระดับพื้นที่ ประกอบกับสังคมโลกในยุคปัจจุบันมีการเปลี่ยนแปลงทั้งทางเศรษฐกิจ สังคมการเมือง และรวมถึงเรื่องปัญหาโรคระบาด COVID-19 ในขณะนี้ ผู้บริหารในทุกภาคส่วนและทุกองค์กรจึงต้องมีการปรับตัว และเตรียมความพร้อม เพื่อให้ทันกับกระแสการเปลี่ยนแปลงดังกล่าวด้วย
โดยในส่วนของภาคราชการ จําเป็นต้องเปลี่ยนแปลง โดยต้องดําเนินการอย่างมีเป้าหมาย และแผนงานที่ชัดเจน โดยเฉพาะกระทรวงเกษตรและสหกรณ์และกระทรวงที่เกี่ยวข้อง เนื่องจากเป็นกระทรวงหลักในการดูแลการประกอบอาชีพและความเป็นอยู่ของเกษตรกร ซึ่งเป็นประชาชนส่วนใหญ่ของประเทศ ข้าราชการของกระทรวงเกษตรและสหกรณ์และทุกกระทรวงที่เกี่ยวข้องจึงถูกคาดหวังจากเกษตรกรว่าจะเป็นผู้ที่สามารถปฏิบัติงาน ในการอํานวยความสะดวก และสนับสนุนกิจกรรมด้านการผลิต การแปรรูป รวมถึง การเชื่อมโยงกับตลาดและผู้บริโภคได้อย่างมีประสิทธิภาพ โดยคํานึงถึงประโยชน์สุข ของประชาชน ทั้งในฐานะผู้ผลิต ผู้แปรรูป และผู้บริโภคเป็นสําคัญ
“การฝึกอบรมครั้งนี้ มุ่งหวังให้ผู้เข้ารับการฝึกอบรมสามารถพัฒนาศักยภาพ และเสริมสร้างความรู้ความเข้าใจในหลักการและเทคนิคด้านการบริหาร รวมทั้งเสริมสร้างคุณลักษณะของการเป็นผู้นาการเปลี่ยนแปลงที่มีความพร้อมด้านบริหารจัดการตาม แนวทางการพัฒนาระบบราชการให้ประสบผลสําเร็จ เพื่อให้ทุกท่านเป็นผู้บริหารที่เป็นผู้นําการเปลี่ยนแปลง ซึ่งหมายถึงการเป็นผู้ที่มีความรอบรู้ รู้ลึก รู้จริง และเมื่อรู้แล้ว ก็สามารถนาไปปฏิบัติให้เกิดผลสําเร็จอย่างเป็นรูปธรรมเพื่อประโยชน์ของท่านในการพัฒนาตนเอง ประโยชน์ของหน่วยงาน ในการพัฒนาคุณภาพของบุคลากร และประโยชน์ของประเทศและประชาชนจากการปฏิบัติงานอย่างมีประสิทธิภาพของบุคลากรภาครัฐ นอกจากนี้ ผู้เข้าร่วมอบรมจะได้มีโอกาสเก็บเกี่ยวความรู้ และประสบการณ์จากวิทยากรผู้ทรงคุณวุฒิที่มาถ่ายทอดความรู้ รวมถึงการแลกเปลี่ยนประสบการณ์การทางานระหว่างผู้เข้ารับการฝึกอบรมให้ได้มากที่สุด เพื่อที่จะได้นําไปประยุกต์ใช้ในการบริหารและการปฏิบัติงานของท่านให้บังเกิดผลสําเร็จลุล่วงต่อไป” ปลัดเกษตรฯ กล่าว.
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 21 พฤษภาคม 2564 พนักงานติดเชื้อไวรัส COVID-19 จำนวน 2 ราย
วันศุกร์ที่ 21 พฤษภาคม 2564
ประกาศ ขสมก. ประจําวันที่ 21 พฤษภาคม 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 21 พฤษภาคม 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 21 พฤษภาคม 2564 พนักงานติดเชื้อไวรัส COVID-19 จํานวน 2 ราย
1) พนักงานขับรถโดยสารธรรมดา สาย 13 เขตการเดินรถที่ 4
2) พนักงานเก็บค่าโดยสารรถธรรมดา สาย 179 เขตการเดินรถที่ 4
รัฐบาลไทย-ข่าวทำเนียบรัฐบาล-กรมทางหลวงชนบท ชี้แจงแนวทางการแก้ไขกรณีมีคลิปเผยแพร่ทางสื่อโซเชียล บริเวณแยกดอนคา ถนนสาย รบ.4015 จังหวัดราชบุรี
วันศุกร์ที่ 21 พฤษภาคม 2564
กรมทางหลวงชนบท ชี้แจงแนวทางการแก้ไขกรณีมีคลิปเผยแพร่ทางสื่อโซเชียล บริเวณแยกดอนคา ถนนสาย รบ.4015 จังหวัดราชบุรี
นายปฐม เฉลยวาเรศ อธิบดีกรมทางหลวงชนบท แถลงข่าวกรณีที่มีคลิปเผยแพร่ทางสื่อโซเชียลบริเวณแยกดอนคา ถนนทางหลวงชนบทสาย รบ.4015 แยกทางหลวงแผ่นดินหมายเลข 3236 - บ้านตากแดด อําเภอบางแพ จังหวัดราชบุรี
นายปฐม เฉลยวาเรศ อธิบดีกรมทางหลวงชนบท แถลงข่าวกรณีที่มีคลิปเผยแพร่ทางสื่อโซเชียลบริเวณแยกดอนคา ถนนทางหลวงชนบทสาย รบ.4015 แยกทางหลวงแผ่นดินหมายเลข 3236 - บ้านตากแดด อําเภอบางแพ จังหวัดราชบุรี โดยมี นายไกวัลย์ โรจนานุกูล รองอธิบดีกรมทางหลวงชนบท และนายศาศวัต ภูริภัสสรกุล ผู้อํานวยการสํานักอํานวยความปลอดภัย ร่วมแถลงข่าว ในวันที่ 20 พฤษภาคม 2564 ณ กรมทางหลวงชนบท
นายปฐม เฉลยวาเรศ เปิดเผยว่า ถนนทางหลวงชนบทสาย รบ.4015 แยก ทล.3236 - บ้านตากแดด อําเภอบางแพ จังหวัดราชบุรี มีลักษณะทางกายภาพเดิม ความกว้าง 7 เมตร ไหล่ทางข้างละ 1.50 เมตร ทิศทางเลี้ยวไปทางซ้าย ซึ่งมีถนนองค์การบริหารส่วนตําบลดอนคา กว้าง 6 เมตร มาเชื่อมตรงด้านขวา เป็นลักษณะสามแยก จากสถิติที่ผ่านมาพบว่ามีการเกิดอุบัติเหตุบ่อยครั้ง ซึ่งเดิมไม่ได้เปิดช่องทางให้เลี้ยวขวาไปยังถนนขององค์การบริหารส่วนตําบลดอนคาได้ เนื่องจากบริเวณดังกล่าวมีปริมาณการจราจรเป็นจํานวนมากถึง 4,282 คันต่อวัน โดยเฉพาะรถบรรทุก 324 คันต่อวัน อันจะก่อให้เกิดอันตรายต่อผู้ใช้ทาง
ต่อมา ทช. โดยสํานักงานทางหลวงชนบทที่ 4 (เพชรบุรี) ได้ดําเนินการออกแบบและปรับปรุงทางแยกบริเวณถนนทางหลวงชนบทสาย รบ.4015 แยก ทล.3236 - บ้านตากแดด อําเภอบางแพ จังหวัดราชบุรี ช่วง กม. ที่ 7+370 ถึง กม. ที่ 7+830 เพื่ออํานวยความสะดวกต่อประชาชนที่ต้องการเลี้ยวขวาไปยังถนนขององค์การบริหารส่วนตําบลดอนคา แต่จากการลงพื้นที่ตรวจสอบบนเส้นทางดังกล่าวพบว่าทําให้ประชาชนผู้ใช้เส้นทางเกิดความสับสนและไม่ปลอดภัย ซึ่งการลงพื้นที่ในครั้งนี้มีผู้เชี่ยวชาญของ ทช. นายอําเภอบางแพและผู้นําท้องถิ่นเข้าร่วมตรวจสอบพร้อมร่วมแสดงความคิดเห็นด้วย ทั้งนี้ เพื่อให้เกิดความสะดวกปลอดภัยในชีวิตและทรัพย์สินของประชาชน ทช. จึงมีความเห็นว่าต้องปรับปรุงบริเวณสามแยกดังกล่าว โดยจะดําเนินการเปลี่ยนจากทางโค้งให้เป็นสามแยกแบบตัว T (T-intersection) รื้อเกาะยกบริเวณกลางแยกออก ปรับช่องจราจรใหม่ให้เหมาะสม แก้ไขตําแหน่งเส้นหยุดให้เหมาะสมมากยิ่งขึ้น โดยรถที่จะเลี้ยวขวาจาก ทล.3236 จะต้องมีการหยุดรอเลี้ยวก่อนเคลื่อนที่ผ่านบริเวณทางแยก แก้ไขแนวเกาะยก และป้ายจราจรให้สอดคล้องกับกายภาพถนนใหม่ ทั้งนี้ ทช. จะเร่งดําเนินการปรับปรุงบริเวณดังกล่าว ภายใน 2 - 3 วัน
ทช. ต้องขออภัยผู้ใช้รถที่ทําให้เกิดความสับสนและความไม่สะดวกในการเดินทางมา ณ โอกาสนี้
รัฐบาลไทย-ข่าวทำเนียบรัฐบาล-ศบค.มท. แจ้งผู้ว่าฯ ทุกจังหวัดสร้างความเข้าใจและความเชื่อมั่นประชาชนในพื้นที่แนวชายแดนเกี่ยวกับมาตรการเดินทางเข้าราชอาณาจักรไทย
วันศุกร์ที่ 21 พฤษภาคม 2564
ศบค.มท. แจ้งผู้ว่าฯ ทุกจังหวัดสร้างความเข้าใจและความเชื่อมั่นประชาชนในพื้นที่แนวชายแดนเกี่ยวกับมาตรการเดินทางเข้าราชอาณาจักรไทย
ศบค.มท. แจ้งผู้ว่าฯ ทุกจังหวัดสร้างความเข้าใจและความเชื่อมั่นประชาชนในพื้นที่แนวชายแดนเกี่ยวกับมาตรการเดินทางเข้าราชอาณาจักรไทย
วันนี้ (21 พ.ค. 64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ศูนย์ปฏิบัติการศูนย์บริหารสถานการณ์โควิด-19 (ศปก.ศบค.) ได้มีมติในประชุมเมื่อวันที่ 18 พฤษภาคม 2564 โดยมี เลขาธิการสภาความมั่นคงแห่งชาติ เป็นประธาน ซึ่งมีประเด็นที่เกี่ยวข้องกับกระทรวงมหาดไทยที่ต้องประสานการปฏิบัติกับผู้ว่าราชการจังหวัดทั่วประเทศ
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัดดําเนินการประชาสัมพันธ์มาตรการเดินทางเข้าราชอาณาจักรไทย ในการลาดตระเวนตามพื้นที่แนวชายแดน เพื่อสร้างความเข้าใจและความเชื่อมั่นกับประชาชน และสําหรับจังหวัดพื้นที่ควบคุมสูงสุดและจังหวัดพื้นที่ควบคุม ซึ่งมีโรงเรียนที่อยู่ในเขตพื้นที่ห่างไกลและไม่พบผู้ติดเชื้อในระยะหนึ่งแล้ว ที่มีความประสงค์จะเปิดภาคเรียนก่อนวันที่ 14 มิถุนายน 2564 ให้ดําเนินการเสนอคณะกรรมการโรคติดต่อจังหวัดพิจารณาอนุมัติได้เป็นรายกรณี
รัฐบาลไทย-ข่าวทำเนียบรัฐบาล-กระทรวงมหาดไทยรับมอบรถยนต์โตโยต้า โคโรล่า เพื่อสนับสนุนภารกิจแก้ไขสถานการณ์โควิด-19
วันศุกร์ที่ 21 พฤษภาคม 2564
กระทรวงมหาดไทยรับมอบรถยนต์โตโยต้า โคโรล่า เพื่อสนับสนุนภารกิจแก้ไขสถานการณ์โควิด-19
กระทรวงมหาดไทยรับมอบรถยนต์โตโยต้า โคโรล่า เพื่อสนับสนุนภารกิจแก้ไขสถานการณ์โควิด-19
เมื่อวันที่ 20 พ.ค. 64 นายฉัตรชัย พรหมเลิศ ปลัดกระทรวงมหาดไทย ให้การต้อนรับ มร.โนริอากิ ยามาชิตะ กรรมการผู้จัดการใหญ่ บริษัท โตโยต้า มอเตอร์ ประเทศไทย จํากัด นายนินนาท ไชยธีรภิญโญ ประธานคณะกรรมการ นายสุรภูมิ อุดมวงศ์ รองกรรมการผู้จัดการใหญ่ นายสุรศักดิ์ สุทองวัน รองกรรมการผู้จัดการใหญ่ และนายนันทวัฒน์ ศรีวรัตน์อัชกุล รักษาการผู้ช่วยกรรมการผู้จัดการใหญ่ ในพิธีส่งมอบรถยนต์โตโยต้า โคโรล่า จํานวน 54 คัน เพื่อใช้ในการปฏิบัติภารกิจของเจ้าหน้าที่ในการแก้ไขสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยมี นายนิรัตน์ พงษ์สิทธิถาวร รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น และนายชยชัย แสงอินทร์ ผู้อํานวยการกองการต่างประเทศ สํานักงานปลัดกระทรวงมหาดไทย ร่วมให้การต้อนรับ
มร.โนริอากิ ยามาชิตะ กล่าวว่า บริษัท โตโยต้า มอเตอร์ ประเทศไทย จํากัด ขอขอบคุณกระทรวงมหาดไทยที่ได้ดําเนินมาตรการในการสกัดกั้นการแพร่ระบาดของโรคโควิด-19 อย่างต่อเนื่อง ซึ่งในวันนี้ บริษัท โตโยต้า มอเตอร์ ประเทศไทย จํากัด มีความยินดีที่จะร่วมสนับสนุนภารกิจของกระทรวงมหาดไทย ด้วยการมอบรถยนต์โตโยต้า โคโรลา จํานวน 54 คัน เพื่อใช้ในการปฏิบัติภารกิจของกระทรวงมหาดไทย ซึ่งเรามีความยินดีอย่างยิ่งที่จะได้มีส่วนร่วมสนับสนุนการแก้ปัญหาโรคโควิด-19 และมีความคาดหวังว่า การช่วยเหลือในครั้งนี้จะทําให้คนไทยมีความสุข โดยโตโยต้าพร้อมสนับสนุนและอยู่เคียงข้างคนไทย ภายใต้แนวคิด “โตโยต้าเคียงคู่ไทย สู้ภัย COVID-19” หรือ “Toyota Stay With You”
นายฉัตรชัย พรหมเลิศ กล่าวว่า กระทรวงมหาดไทยโดยศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.มท.) ได้ดําเนินมาตรการในการสกัดกั้นการแพร่ระบาดของโรคโควิด-19 ผ่านกลไกการขับเคลื่อนในระดับพื้นที่ ทั้งระดับจังหวัด อําเภอ ท้องที่ และท้องถิ่น ด้วยความร่วมมือของผู้นําท้องที่ ทั้งกํานัน ผู้ใหญ่บ้าน สมาชิกกองอาสารักษาดินแดน และอาสาสมัครต่าง ๆ ร่วมกับข้าราชการในพื้นที่ และองค์กรปกครองส่วนท้องถิ่น ดําเนินมาตรการอย่างต่อเนื่อง ซึ่งในช่วงเวลาที่ผ่านมา กระทรวงมหาดไทย ได้รับการสนับสนุนรถยนต์จากบริษัท โตโยต้า มอเตอร์ ประเทศไทย จํากัด ในการดําเนินภารกิจโควิด-19 อย่างต่อเนื่อง และสําหรับรถยนต์โตโยต้า โคโรล่า จํานวน 54 คันในวันนี้ กระทรวงมหาดไทยขอขอบคุณ บริษัท โตโยต้า มอเตอร์ ประเทศไทย จํากัด เป็นอย่างยิ่ง โดยจะได้นํารถยนต์ดังกล่าวไปใช้ประโยชน์ในการช่วยเหลือประชาชนในพื้นที่ตามวัตถุประสงค์ของทางบริษัทฯ ทั้งในด้านการทํางานประสานกับโรงพยาบาลสนามในพื้นที่ และการปฏิบัติงานของเจ้าหน้าที่ในการดูแลประชาชนในชุมชน และในโอกาสต่อไป จะได้เชิญผู้บริหารบริษัท โตโยต้า มอเตอร์ ประเทศไทย จํากัด ร่วมตรวจเยี่ยมและติดตามการดําเนินงานในการสกัดกั้นการแพร่ระบาดของโควิด-19 ในพื้นที่ ตามที่บริษัทฯ ได้ให้การสนับสนุนต่อไป
รัฐบาลไทย-ข่าวทำเนียบรัฐบาล-นายกฯ สั่งเฝ้าระวังชายแดนเข้มงวด  จัดการกระบวนการลักลอบพาคนเข้าประเทศ  ตชด. เตรียม 14 รพ. สนาม รองรับแรงงานต่างด้าวข้ามแดนผิดกฎหมาย
วันศุกร์ที่ 21 พฤษภาคม 2564
นายกฯ สั่งเฝ้าระวังชายแดนเข้มงวด  จัดการกระบวนการลักลอบพาคนเข้าประเทศ  ตชด. เตรียม 14 รพ. สนาม รองรับแรงงานต่างด้าวข้ามแดนผิดกฎหมาย
นายกฯ สั่งเฝ้าระวังชายแดนเข้มงวด  จัดการกระบวนการลักลอบพาคนเข้าประเทศ  ตชด. เตรียม 14 รพ. สนาม รองรับแรงงานต่างด้าวข้ามแดนผิดกฎหมาย
นางสาวรัชดา ธนาดิเรก รองโฆษกประจําสํานักนายก เผยว่า นายกรัฐมนตรี พล.อ.ประยุทธ์ จันทร์โอชา สั่งการในที่ประชุม ศบค. วันนี้ ให้เข้มงวดสูงสุดในเรื่องการป้องกันการลักลอบเข้าประเทศไทย ซึ่งขณะนี้ยังมีการลักลอบเข้าประเทศแบบผิดกฎหมายโดยช่องทางธรรมชาติ ซึ่งเจ้าหน้าที่ฝ่ายความมั่นคงได้ลาดตระเวนอย่างต่อเนื่องและเข้มงวด ในการนี้ นายกฯยังกําชับเรื่องความพร้อมในเรื่องสถานที่กักกันตัวในระดับท้องถิ่น และโรงพยาบาลสนาม ในพื้นที่จ.ชายแดน เพื่อเตรียมรับการเดินทางกลับเข้าประเทศของคนไทยตามช่องทางทางบก และกองร้อยตํารวจตระเวนชายแดน (ตชด.) มีการเปิดโรงพยาบาลสนามเพิ่ม 14 แห่ง เพื่อรองรับแรงงานต่างด้าวที่ติดเชื้อโควิด-19 ที่ข้ามแดนผิดกฎหมาย เป็นการยับยั้งไม่ให้เกิดการแพร่ระบาดไปยังชุมชน สําหรับกระบวนการนําคนต่างชาติเข้ามาเป็นแรงงานอย่างผิดกฎหมาย นายกรัฐมนตรีได้เน้นย้ําให้ดําเนินการจับกุมนายหน้าและผู้มีส่วนเกี่ยวข้องทุกราย ไม่ว่าจะเป็นเจ้าหน้าที่ทหาร ตํารวจ หรือพลเรือน เพราะเป็นการกระทําที่เลวร้าย เพิ่มความเสี่ยงต่อการการแพร่ระบาดโควิด19ในประเทศไทย
ทั้งนี้ การแจ้งข้อมูลและเบาะแสการกระทําผิดกฎหมายที่เป็นเหตุที่ทําให้เกิดการแพร่ระบาดของโรคและกรณีเรื่องร้องเรียนที่เกี่ยวกับการการแพร่ระบาดของโรคติดเชื้อไวรัสโคโรนา 2019 (โควิด – 19) ผ่าน สํานักงานเลขาธิการศูนย์บริหารสถานการณ์โควิด - 19 และศูนย์บริการประชาชน 1111 ในส่วนแรงงานเข้าเมืองผิดกฎหมาย มีจํานวนเรื่องสะสมตั้งแต่วันที่ 7 ม.ค. – 20 พ.ค. แล้ว 45 เรื่อง ได้ดําเนินการแล้วเสร็จ 42 เรื่อง จับกุมดําเนินคดี 11 คดี มีผู้กระทําความผิด 66 ราย  และอยู่ระหว่างดําเนินการ 3 เรื่อง
.................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สั่งคุมเข้มชายแดน ต้องให้มั่นใจ ไม่มีโควิดสายพันธุ์ใหม่ข้ามมาพร้อมผู้ลักลอบข้ามแดน ย้ำฟันเจ้าหน้าที่รัฐเกี่ยวข้อง
วันศุกร์ที่ 21 พฤษภาคม 2564
สั่งคุมเข้มชายแดน ต้องให้มั่นใจ ไม่มีโควิดสายพันธุ์ใหม่ข้ามมาพร้อมผู้ลักลอบข้ามแดน ย้ําฟันเจ้าหน้าที่รัฐเกี่ยวข้อง
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และรมว.กห. ได้สั่งการ ฝ่ายความมั่นคง ทหารและตํารวจ ในที่ประชุมสภากลาโหม
ให้สนับสนุนการทํางานของรัฐบาลเพิ่มความเข้มงวดคุมเข้มเฝ้าระวังและสกัดกั้นชายแดน ป้องกันการลักลอบเข้าเมืองผิดกฎหมาย ยาเสพติดและการค้ามนุษย์ที่อาจเข้ามาพร้อมโควิดสายพันธุ์ใหม่ โดยให้มีมาตรการคัดกรองโรคเข้มข้นต่อเนื่องควบคู่กันไป ทั้งนี้ให้ประสานสืบจับกุมทําลายเครือข่ายและดําเนินการทางกฎหมายกับนายทุน ผู้ลักลอบและนําพาอย่างจริงจัง ทั้งนี้ หากมีเจ้าหน้าที่รัฐในทุกระดับเข้าไปเกี่ยวข้อง จะดําเนินการทั้งทางวินัยและทางอาญาอย่างเด็ดขาด ไม่มีการละเว้น
ภาพรวม การปฏิบัติของหน่วยงานความมั่นคง ทหารและตํารวจ ที่ผ่านมา ได้เพิ่มกําลังสกัดกั้นและความถี่การลาดตระเวนมากขึ้น ร่วมกับการวางเครื่องกีดขวาง จัดตั้งจุดตรวจและกวาดล้างจับกุมผู้ลักลอบเข้าเมืองผิดกฎหมายตามแนวชายแดนและพื้นที่ชั้นได้อย่างต่อเนื่อง โดย ตั้งแต่ ธ.ค.63 จนถึงปัจจุบัน มีการจับกุมทั้งสิ้น 2,122 ครั้ง สามารถจับกุมผู้ลักลอบเข้าเมืองผิดกฎหมายได้ จํานวน 18,039 คน เป็นผู้นําพา 243 คน ( ชาวเมียนมา 8,010 คน ลาว 1,345 คน กัมพูชา 5,977คน มาเลเซีย 37 คน ชาวไทย 1,851 คน และสัญชาติอื่นๆ 576 คน ) โดยเป็นการจับกุมในพื้นที่ชายแดนได้กว่า 15,000 คน และพื้นที่ตอนในเกือบ 3,900 คน ซึ่งจากสถิติผลการจับกุมรอบ 6 เดือนที่ผ่านมา พบมีความสัมพันธ์กับสถานการณ์ประเทศเพื่อนบ้านและความต้องการแรงงานจากภาคธุรกิจไทย โดยเฉพาะสภาวะเศรษฐกิจตกต่ําและการสู้รบในเมียนมา มีผลให้การจับกุมผู้ลักลอบเข้าเมืองได้มากขึ้น ในรอบ 3 เดือนที่ผ่านมา อย่างไรก็ตามฝ่ายความมั่นคง ยังคงให้ความสําคัญและปฏิบัติงานร่วมกันโดยไม่ประมาท โดยเฉพาะการเฝ้าระวังอย่างเข้มข้นในพื้นที่ชายแดนด้านมาเลเซียและเมียนมา ที่มีแนวโน้มเสี่ยงต่อการข้ามมาของโควิท-19 สายพันธ์ที่ยังไม่พบการแพร่ระบาดในไทยพร้อมกับผู้ลักลอบเข้าเมือง
รัฐบาลไทย-ข่าวทำเนียบรัฐบาล-กระทรวงยุติธรรม ประชุมติดตามสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
วันศุกร์ที่ 21 พฤษภาคม 2564
กระทรวงยุติธรรม ประชุมติดตามสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
กระทรวงยุติธรรม ประชุมติดตามสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
ในวันศุกร์ที่ ๒๑ พฤษภาคม ๒๕๖๔ เวลา ๐๙.๐๐ น. ณ ห้องประชุม ๑ ชั้น ๒ กรมราชทัณฑ์ นายนิยม เติมศรีสุข รองปลัดกระทรวงยุติธรรม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ นายแพทย์ปรีชา เปรมปรี รองอธิบดีกรมควบคุมโรค และผู้บริหารกรมราชทัณฑ์ เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 หรือโรค covid-19
ในการนี้ ที่ประชุมได้สรุปยอดผู้ป่วยติดเชื้อในเรือนจําที่เป็นผู้ป่วยรายใหม่ทั่วประเทศ แบ่งเป็นเจ้าหน้าที่ ๘ ราย ผู้ต้องขัง ๘๔๒ ราย รวมทั้งสิ้น ๘๕๐ ราย และมอบหมายให้ฝ่ายเลขารวบรวมข้อมูลเรือนจําทั่วประเทศจัดทําโครงสร้างสําหรับการดําเนินงาน ดังนี้ ๑. สรุปผู้ป่วยติดเชื้อทุกวันในภาพรวมทั่วประเทศ ๒. ทําฐานข้อมูลผู้ต้องขังและเจ้าหน้าที่ทั้งหมด ๓. แบ่งข้อมูลผู้ต้องขังแดนในและแดนแรกรับ ๔. สรุปยอดผู้ป่วยติดเชื้อรายใหม่ โดยแบ่งเจ้าหน้าที่และผู้ต้องขัง เพื่อง่ายต่อการติดตามการติดเชื้อของเรือนจําทั่วประเทศ
นอกจากนี้ ได้กําหนดการตรวจ Swab ของแต่ละเรือนจํา โดยแบ่งออกเป็น ๒ กลุ่ม คือ กลุ่มของเรือนจําที่ยังไม่พบผู้ป่วยติดเชื้อ กําหนดให้มีการสุ่มตรวจ Swab ผู้ต้องขังแดนในเฉพาะผู้ที่มีอาการไข้ และให้สุ่มตรวจผู้ต้องขังรายใหม่ โดยการสุ่มตรวจ ๑๐ เปอร์เซ็นต์ต่อวัน ส่วนในกลุ่มที่พบผู้ป่วยติดเชื้อกําหนดให้เรือนจําตรวจ Swab ให้ครบ ๑๐๐ เปอร์เซ็นต์ ทั้งเจ้าหน้าที่และผู้ต้องขัง สําหรับแผนการฉีดวัคซีน จะเร่งฉีดวัคซีนให้เจ้าหน้าที่และผู้ต้องขังทุกคน ซึ่งจะเริ่มจากกลุ่มที่ยังไม่พบการระบาดก่อน คาดว่าจะฉีดครบภายใน ๒ เดือน เพราะขณะนี้เหลือเจ้าหน้าที่ที่ยังไม่ได้รับวัคซีนเพียง ๒,๐๐๐ คนเศษ ทั้งนี้ มอบหมายให้ผู้บัญชาการเรือนจําทุกจังหวัด ตรวจ Swap ผู้ต้องขังและเจ้าหน้าที่ ตามแนวทางที่ ศบค.ยธ. และกรมราชทัณฑ์กําหนด ส่วนในภูมิภาคก็ให้ปฏิบัติตามมาตรการของจังหวัดตามเงื่อนไขที่กําหนด นอกจากนี้เน้นย้ําในส่วนของสูทกรรมและเจ้าหน้าที่ขับรถส่งอาหาร โดยกําหนดให้ทุกคน ต้องสวมใส่ชุด PPE ทุกครั้งในการปฏิบัติงาน พร้อมเน้นย้ําให้เจ้าหน้าที่ทุกคนปฏิบัติตามข้อสั่งการ ๕ แผนงานที่ปลัดกระทรวงยุติธรรมมอบหมายไว้อย่างเคร่งครัด รวมถึงข้อมูลที่นําเสนอ โดยเฉพาะจํานวนผู้ติดเชื้อ และตัวเลขที่รายงานในประเด็นต่างๆ ต้องเที่ยงตรง และสามารถเชื่อถือได้
รัฐบาลไทย-ข่าวทำเนียบรัฐบาล-กรมเจ้าท่าประชุม เรื่อง เทคโนโลยีทางทะเลของเนเธอร์แลนด์ : มุมมอง โอกาส และความเป็นไปได้ ต่อภาคส่วนทางทะเลของไทย
วันศุกร์ที่ 21 พฤษภาคม 2564
กรมเจ้าท่าประชุม เรื่อง เทคโนโลยีทางทะเลของเนเธอร์แลนด์ : มุมมอง โอกาส และความเป็นไปได้ ต่อภาคส่วนทางทะเลของไทย
...
นายสมชาย สุมนัสขจรกุล รองอธิบดีกรมเจ้าท่า กระทรวงคมนาคม เป็นผู้แทนกรมเจ้าท่า (จท.) ประชุม เรื่อง “เทคโนโลยีทางทะเลของเนเธอร์แลนด์ : มุมมอง โอกาส และความเป็นไปได้ ต่อภาคส่วนทางทะเลของไทย” (Dutch Maritime Technology : Outlook, Opportunities and Possibilities on Thailand Maritime Sector) ผ่านระบบการประชุมทางไกล โดยมี นาย เกส ปิเตอร์ ราเดอ เอกอัครราชทูตเนเธอร์แลนด์ประจําประเทศไทย ผู้แทนจากสมาคมต่อเรือและซ่อมเรือไทย การท่าเรือรอตเธอร์ดัม และผู้ประกอบการจากสมาคมเทคโนโลยีทางทะเลเนเธอร์แลนด์ เข้าร่วมประชุม เมื่อวันที่ 20 พฤษภาคม 2564
นายสมชาย สุมนัสขจรกุล กล่าวว่า ที่ประชุมฯ ได้แลกเปลี่ยนในประเด็นต่าง ๆ ได้แก่ การดําเนินการ แนวโน้มและความท้าทายในอนาคต เทคโนโลยีและความเชี่ยวชาญเกี่ยวกับการพัฒนาท่าเรือ เรือไฟฟ้า และเรือยอร์ช ข้อมูลอู่ต่อเรือและซ่อมเรือของไทยและเนเธอร์แลนด์ เพื่อสร้างโอกาสและความเป็นไปได้ในการเสริมสร้างความร่วมมือและการประกอบธุรกิจในภาคการขนส่งทางน้ําระหว่างไทยและเนเธอร์แลนด์ ซึ่งฝ่ายไทยได้ร่วมกล่าวคําปราศรัยในช่วงพิธีเปิดการประชุม โดยเน้นย้ําบทบาทของ จท. ในการผลักดันการพัฒนาการขนส่งทางน้ําที่มีความปลอดภัย สะดวก มีประสิทธิภาพ มีความยั่งยืน และใส่ใจต่อสิ่งแวดล้อม เพื่อส่งเสริมการเชื่อมโยงโครงข่ายคมนาคมตามแผนแม่บทภายใต้ยุทธศาสตร์ชาติเรื่องโครงสร้างพื้นฐาน และความร่วมมือด้านการขนส่งทางน้ําและพาณิชยนาวี นอกจากนี้ ได้กล่าวถึงแผนพัฒนาความเชื่อมโยงระหว่างอ่าวไทย - ทะเลอันดามัน โครงการพัฒนาท่าเรือแหลมฉบังระยะที่ 3 การพัฒนาการขนส่งทางลําน้ําภายในประเทศ แผนการให้บริการเรือไฟฟ้าของไทย และได้แสดงความสนใจในการร่วมมือกับเนเธอร์แลนด์ เพื่อแลกเปลี่ยนประสบการณ์และเทคโนโลยีด้านการขนส่งทางน้ํา อาทิ เทคโนโลยีการขุดลอก เทคโนโลยีข้อมูลสารสนเทศและดิจิทัลในภาคการขนส่งทางน้ํา การต่อเรือและซ่อมเรือ การขนส่งทางลําน้ําภายในประเทศ และการสร้างเสริมศักยภาพของบุคลากรในภาคการขนส่งทางน้ํา เป็นต้น
รัฐบาลไทย-ข่าวทำเนียบรัฐบาล-กรมเจ้าท่า ทดสอบความพร้อมเรือ The Blue Dolphin เพื่อเตรียมความพร้อมเปิดให้บริการ เส้นทางระหว่างจังหวัดชลบุรี - จังหวัดสงขลา
วันศุกร์ที่ 21 พฤษภาคม 2564
กรมเจ้าท่า ทดสอบความพร้อมเรือ The Blue Dolphin เพื่อเตรียมความพร้อมเปิดให้บริการ เส้นทางระหว่างจังหวัดชลบุรี - จังหวัดสงขลา
กรมเจ้าท่า (จท.) กระทรวงคมนาคม ทดสอบความพร้อมเรือ The Blue Dolphin เพื่อเตรียมความพร้อมเปิดให้บริการประชาชน ในเส้นทางท่าเรือพาณิชย์สัตหีบ (จุกเสม็ด) อําเภอสัตหีบ จ.ชลบุรี - ท่าเรือสวัสดิ์พัฒนา จ.สงขลา เชื่อมโยงการเดินทางระหว่างภาคตะวันออก - ภาคใต้
นายวิทยา ยาม่วง อธิบดีกรมเจ้าท่า กล่าวว่า จท. ได้แก้ไขปัญหาการจราจรทางบก ปัญหาฝุ่นละออง PM 2.5 และเพิ่มทางเลือกการขนส่งสินค้า ตามนโยบายของรัฐบาลและกระทรวงคมนาคม ด้วยการร่วมกับบริษัท ซีฮอร์ส เฟอร์รี่ จํากัด ผลักดันโครงการเรือเฟอร์รี่ข้ามอ่าว เส้นทางระหว่างท่าเรือพาณิชย์สัตหีบ (จุกเสม็ด) อําเภอสัตหีบ จังหวัดชลบุรี - ท่าเรือสวัสดิ์พัฒนา จังหวัดสงขลา ซึ่งได้ทดสอบการเดินเรือ The Blue Dolphin เพื่อสร้างความมั่นใจให้กับผู้ใช้บริการในด้านความปลอดภัย และเตรียมความพร้อมเปิดให้บริการประชาชน โดยออกเดินทางจากท่าเรือพาณิชย์สัตหีบ (จุกเสม็ด) จังหวัดชลบุรี เมื่อวันที่ 18 พฤษภาคม 2564 ระยะทางประมาณ 325 ไมล์ทะเล ใช้ความเร็วมัธยัสถ์ที่ 17 น็อต เข็มการเดินเรือประมาณ 185 องศา ถึงปากร่องน้ําสงขลา เมื่อวันที่ 19 พฤษภาคม 2564 เวลา 08.00 น. ใช้เวลาเดินทางประมาณ 21 ชั่วโมง 30 นาที และลอยลํารอรับการนําร่องเพื่อทดสอบการนําเรือเข้าเทียบท่า ซึ่งเจ้าหน้าที่นําร่องได้ปฏิบัติการนําร่องในเรือ เวลา 09.00 น. สามารถนําเรือเข้าเทียบที่ท่าเรือสวัสดิ์พัฒนา จังหวัดสงขลา เวลา 11.00 น.
สําหรับเรือ The Blue Dolphin หมายเลขทะเบียนเรือ 640000020 ขนาดความยาว 136.6 เมตร กว้าง 21 เมตร ขนาด 7003 ตันกรอส สามารถบรรทุกรถ 10 ล้อ ได้ครั้งละ 80 คัน รถยนต์ส่วนบุคคล 15 - 20 คัน คนประจําเรือ 30 คน บรรทุกคนโดยสารได้ 586 คน สามารถทําความเร็วได้ประมาณ 18 - 20 น็อต โดย จท. มีแผนเปิดให้บริการเดินเรือเส้นทางท่าเรือพาณิชย์สัตหีบ (จุกเสม็ด) จังหวัดชลบุรี - ท่าเรือสวัสดิ์พัฒนา จังหวัดสงขลา และจะขยายเส้นทางเชื่อมโยงกับจังหวัดประจวบคีรีขันธ์ในระยะต่อไป การคมนาคมขนส่งทางน้ําในเส้นทางดังกล่าว จะเชื่อมโยงระเบียงเศรษฐกิจพิเศษภาคตะวันออก (Eastern Economic Corridor : EEC) กับระเบียงเศรษฐกิจภาคใต้ (Southern Economic Corridor : SEC) ช่วยเพิ่มศักยภาพการขนส่งทางน้ํา ลดต้นทุนและอุบัติเหตุจากการขนส่งทางบก รวมทั้งลดปัญหาฝุ่นละออง PM 2.5 ซึ่งจะเป็นประโยชน์ทั้งด้านการขนส่งและการท่องเที่ยวทางทะเลอย่างยั่งยืนต่อไป
รัฐบาลไทย-ข่าวทำเนียบรัฐบาล-รฟม. เผยความคืบหน้าในการดำเนินงาน โครงการรถไฟฟ้าสายสีน้ำตาล ช่วงแคราย - ลำสาลี (บึงกุ่ม)
วันศุกร์ที่ 21 พฤษภาคม 2564
รฟม. เผยความคืบหน้าในการดําเนินงาน โครงการรถไฟฟ้าสายสีน้ําตาล ช่วงแคราย - ลําสาลี (บึงกุ่ม)
เตรียมก่อสร้างฐานรากโครงการรถไฟฟ้าฯ ไปพร้อมกับโครงการทางด่วนขั้นที่ 3 สายเหนือ ตอน N2
ในวันที่ 20 พฤษภาคม 2564 นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เปิดเผยภายหลังการประชุมคณะกรรมการ รฟม. ครั้งที่ 5/2564 ว่า คณะกรรมการ รฟม. ได้มีมติอนุมัติให้ รฟม. ดําเนินโครงการรถไฟฟ้าสายสีน้ําตาล ช่วงแคราย - ลําสาลี (บึงกุ่ม) ตามขั้นตอนในพระราชบัญญัติการร่วมลงทุนระหว่างรัฐและเอกชน พ.ศ. 2562 ตามมติคณะกรรมการจัดระบบการจราจรทางบก (คจร.) ในคราวประชุมครั้งที่ 1/2563 เมื่อวันที่ 30 มีนาคม 2563 และเป็นไปตามพระราชบัญญัติส่งเสริมและรักษาคุณภาพสิ่งแวดล้อมแห่งชาติ (ฉบับที่ 2) พ.ศ. 2561 โดยให้ รฟม. นําเสนอขอความเห็นชอบในการดําเนินโครงการรถไฟฟ้าสายสีน้ําตาลฯ จากกระทรวงคมนาคม และคณะรัฐมนตรี ต่อไป
พร้อมกันนี้ คณะกรรมการ รฟม. ได้มีมติอนุมัติให้ รฟม. ดําเนินการก่อสร้างฐานรากโครงการรถไฟฟ้าสายสีน้ําตาลฯ ไปพร้อมกับโครงการทางด่วนขั้นที่ 3 สายเหนือ ตอน N2 ในความรับผิดชอบของการทางพิเศษแห่งประเทศไทย (กทพ.) โดยมีกรอบวงเงินรวม 1,470 ล้านบาท ซึ่งประกอบด้วย ค่างานก่อสร้างฐานรากโครงการรถไฟฟ้าสายสีน้ําตาลฯ ในส่วนที่ซ้อนทับกับโครงการทางด่วนขั้นที่ 3 สายเหนือ ตอน N2 จํานวน 1,418 ล้านบาท (รวมค่า Provisional Sum) และค่าจ้างที่ปรึกษาควบคุมงานก่อสร้าง จํานวน 52 ล้านบาท และได้มีมติอนุมัติแหล่งเงินก่อสร้างฐานรากโครงการรถไฟฟ้าสายสีน้ําตาลฯ โดยให้กระทรวงการคลังพิจารณาจัดหาแหล่งเงินกู้ที่เหมาะสม และให้สํานักงบประมาณพิจารณาจัดสรรเงินงบประมาณประจําปีเป็นรายได้แก่ รฟม. ให้เพียงพอเพื่อการชําระหนี้แก่แหล่งเงินกู้ ทั้งในส่วนเงินต้น ดอกเบี้ย ค่าใช้จ่ายในการกู้เงิน และค่าใช้จ่ายอื่นที่เกี่ยวข้อง ตามหลักเกณฑ์ วิธีการ และเงื่อนไขที่กระทรวงการคลังจะตกลงกับ รฟม. ต่อไป
ทั้งนี้ รฟม. จะเร่งรัดนําเสนอเรื่องดังกล่าว ไปยังกระทรวงคมนาคม เพื่อพิจารณานําเรื่องเสนอขออนุมัติจากคณะรัฐมนตรีโดยเร็ว เพื่อให้สอดคล้องไปกับการดําเนินงานโครงการทางด่วนขั้นที่ 3 สายเหนือ ตอน N2 ที่ปัจจุบัน กทพ. อยู่ในระหว่างเตรียมเสนอขออนุมัติดําเนินโครงการจากคณะรัฐมนตรี โดยทั้งสองหน่วยงานมีแผนจัดการประกวดราคาหาผู้รับจ้างก่อสร้างร่วมกันภายในเดือนตุลาคม 2564 อันจะเป็นประโยชน์ในด้านการลดภาระค่าก่อสร้าง ย่นระยะเวลาการก่อสร้าง และลดปัญหาการจราจรระหว่างการก่อสร้าง ทั้งยังช่วยลดผลกระทบในระหว่างก่อสร้างต่อประชาชนให้เหลือน้อยที่สุดอีกด้วย
สําหรับโครงการรถไฟฟ้าสายสีน้ําตาล ช่วงแคราย – ลําสาลี (บึงกุ่ม) เป็นระบบรถไฟฟ้ารางเดี่ยว (Monorail) มีโครงสร้างทางวิ่งยกระดับ จํานวน 20 สถานี ระยะทาง 22.1 กิโลเมตร โดยพื้นที่โครงการฯ มีส่วนซ้อนทับกับโครงสร้างทางด่วนขั้นที่ 3 ตอน N2 บนแนวถนนประเสริฐมนูกิจ เป็นระยะทาง 7.2 กิโลเมตร (จํานวน 6 สถานี) ซึ่งรูปแบบเบื้องต้นของฐานรากโครงการรถไฟฟ้าสายสีน้ําตาลฯ จะก่อสร้างโครงสร้างทางวิ่งเป็นคานคอนกรีตที่วางบนคานขวาง และ Bearing Shoe และออกแบบให้มีเสาตอม่อสายสีน้ําตาลแทรกระหว่างเสาทางด่วนที่ก่อสร้างไว้แล้ว มีระยะระหว่างช่วงตอม่อโดยทั่วไปประมาณ 25 – 30 เมตร สอบถามรายละเอียดเพิ่มเติมได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044